Blaze7451/Wiki-th-20250601 huggingface dataset:
จิวหอง

จิวหอง (มีบทบาทในช่วงทศวรรษ 200 - ค.ศ. 239) มีชื่อในภาษาจีนกลางว่า โจว ฝาง (p=Zhōu Fáng) ชื่อรอง จื่อ-ยฺหวี (p=Zǐyú) เป็นขุนพลและขุนนางของรัฐง่อก๊กในยุคสามก๊กของจีน

**ประวัติ**
จิวหองเป็นชาวอำเภอหยางเซี่ยน (陽羨縣 หยางเซี่ยนเซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครอี๋ซิง มณฑลเจียงซู จิวหองมีชื่อเสียงว่าเป็นผู้อ่านตำราเก่งและขยันศึกษาเล่าเรียนตั้งแต่วัยเยาว์ เมื่อจิวหองเข้าสู่วัยผู้ใหญ่ก็ได้รับการเสนอชื่อให้เป็นเซี่ยวเหลียน (ผู้ได้รับการเสนอชื่อเข้ารับราชการ) ให้เข้ารับราชการในที่ว่าเมืองง่อกุ๋นอันเป็นเมืองบ้านเกิด เวลานั้นมีคนผู้หนึ่งชื่อเผิง ชื่อ (彭式) รวบรวมผู้ติดตามในอำเภอเจียนต๋อง (錢唐縣 เฉียนถางเซี่ยน) และก่อตั้งเป็นกลุ่มโจรเป็นที่หวาดกลัวของราษฎร ซุนกวนขุนศึกผู้ปกครองดินแดนกังตั๋งในเวลานั้นจึงแต่งตั้งจิวหองเป็นปลัด (相 เซียง) ของอำเภอเจียนต๋องเพื่อจัดการกับเผิง ชื่อ ภายใน 10 วัน จิวหองก็กำจัดเผิง ชื่อและกลุ่มโจรได้สำเร็จ และได้เลื่อนขั้นขึ้นเป็นนายกองเขตตะวันตก (西部都尉 ซีปู้ตูเว่ย์) ในเมืองตันเอี๋ยง (丹楊郡 ตานหยางจฺวิ้น)
ในเดือนมกราคมหรือกุมภาพันธ์ ค.ศ. 226efn|ในชีวประวัติซุนกวนในจดหมายเหตุสามก๊ก กบฏของเผิง ฉี่เริ่มต้นในเดือน 12 ของศักราชหฺวางอู่ (ค.ศ. 222–229) ปีที่ 4 ในรัชสมัยของซุนกวน เดือนนี้เทียบได้กับช่วงเวลาระหว่างวันที่ 16 มกราคมถึง 13 กุมภาพันธ์ ค.ศ. 226 ในปฏิทินจูเลียน มีคนผู้หนึ่งชื่อเผิง ฉี่ (彭綺) เริ่มก่อกบฏในเมืองกวนหยง (鄱陽郡 ผัวหยางจฺวิ้น) ซุนกวนแต่งตั้งจิวหองเป็นเจ้าเมือง (太守 ไท่โฉ่ว) ของเมืองกวนหยงและมอบหมายให้จิวหองและหู จง (胡綜) ไปปราบปรามกบฏ จิวหองและหู จงปราบกบฏได้สำเร็จและจับเป็นเผิง ฉี่ได่ส่งตัวเป็นนักโทษไปให้ซุนกวน จากความชอบในการปราบกบฏจิวหองจึงได้รับการเลื่อนขั้นเป็นนายกองผู้กระจ่างเที่ยงธรรม (昭義校尉 เจาอี้เซี่ยวเว่ย์)
ในปี ค.ศ. 228 จิวหองกลายเป็นบุคคลสำคัญในยุทธการที่เซ็กเต๋งระหว่างง่อก๊กและวุยก๊กที่เป็นรัฐอริ จิวหองแสร้งทำเป็นยอมสวามิภักดิ์และแปรพักตร์ไปเข้าด้วยโจฮิวแม่ทัพของวุยก๊ก โจฮิวหลงกลจิวหองและนำกองกำลัง 100,000 นายเข้าโจมตีอำเภออ้วนเสีย (皖縣 หว่านเซี่ยน; ปัจจุบันคืออำเภอเฉียนชาน มณฑลอานฮุย) ระหว่างทางทัพง่อก๊กที่นำโดยลกซุนและจิวหองได้ซุ่มกำลังเข้าโจมตีทัพโจฮิวจนแตกพ่ายยับเยิน ทัพโจฮิวเสียทหารไปหลายพันนาย จากความชอบของจิวหองในยุทธการ ซุนกวนจึงเลื่อนขั้นให้จิวหองเป็นขุนพลรอง (裨將軍 ผีเจียงจฺวิน) และพระราชทานบรรดาศักดิ์ระดับกวนไล่เหา (關內侯 กวานเน่ย์โหว) ให้จิวหอง
เมื่อกลุ่มโจรที่นำโดยต่ง ซื่อ (董嗣) บุกโจมตีเมืองอิเจี๋ยง (豫章 ยฺวี่จาง) และหลินชฺวาน (臨川) งอซัน (吾粲 อู๋ ช่าน) และต๋องจู (唐咨 ถาง จือ) นำกองกำลัง 3,000 นายเข้าโจมตีแต่ไม่สามารถตีฐานที่มั่นของกลุ่มโจรให้แตกได้ จิวหองจึงวางแผนส่งสายลับไปลอบสังหารต่ง ซื่อ หลังจากนั้นน้องชายของต่ง ชื่อก็นำโจรคนอื่นมายอมจำนนต่อทัพง่อก๊กอย่างเต็มใจ 
จิวหองรับราชการเป็นเจ้าเมืองกวนหยงเป็นเวลาประมาณ 13 ปีจนกระทั่งเสียชีวิต (อาจเป็นต้นปี ค.ศ. 239เนื่องจากกบฏเผิง ฉี่เกิดขึ้นเมื่อต้นปี ค.ศ. 226 จิวหองจึงได้รับการแต่งตั้งเป็นเจ้าเมืองกวนหยงในช่วงเวลาเดียวกันนั้น เมื่อคำนวณแล้ววันที่จิวหองเสียชีวิตควรเป็นช่วงต้นปี ค.ศ. 239) ตลอดเวลาที่ดำรงตำแหน่งเจ้าเมืองกวนหยง จิวหองปกครองอย่างซื่อสัตย์ยุติธรรม โจว ชู่ (周處) บุตรชายของจิวหองกลายเป็นขุนพลที่มีชื่อเสียงในยุคราชวงศ์จิ้น

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).- เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
หมวดหมู่:ขุนพลของง่อก๊ก
หมวดหมู่:ขุนนางของง่อก๊ก
หมวดหมู่:ขุนพลของซุนกวน
เปียนซี

เปียนซี (29 มกราคม ค.ศ. 161 – 9 กรกฎาคม ค.ศ. 230)พระราชประวัติโจยอยใน ซันกั๋วจื้อ บันทึกว่า เปียนซีสวรรคตในวัน wuzi ของเดือน 6 ปีที่ 4 ศักราช Taihe ในรัชสมัยโจยอย ซึ่งตรงกับวันที่ 9 กรกฎาคม ค.ศ. 230 ตามปฏิทินกริกอเรียน เป็นภรรยาของโจโฉและเป็นพระราชมารดาของ พระเจ้าเว่ยเหวิน หรือ พระเจ้าโจผี ปฐมจักรพรรดิแห่ง ราชวงศ์วุย
นางเปียนซีเกิดเมื่อวันที่ 30 ธันวาคม ค.ศ. 159 ที่ไป่ถิงในครอบครัวที่มีฐานะยากจนทำให้นางต้องไปทำงานเป็นนางคณิกากระทั่ง โจโฉ ได้มาไถ่ตัวนางออกจากหอนางโลมจนกระทั่ง ค.ศ. 187 ขณะอายุได้ 28 ปีนางได้ให้กำเนิดบุตรชายคนที่ 2 ของโจโฉแต่เป็นบุตรชายคนแรกของนางคือ โจผี ทำให้ในปีต่อมาคือ ค.ศ. 188 โจโฉได้รับนางเป็นอนุภรรยาอย่างเป็นทางการ
ใน ค.ศ. 220 หลังจากที่โจผีได้โค่นล้ม ราชวงศ์ฮั่นตะวันออก และสถาปนาตนเองขึ้นเป็นพระเจ้าเว่ยเหวินพระองค์ก็ได้สถาปนาพระราชมารดาให้มีศักดิ์เทียบเท่าจักรพรรดินีมีพระนามว่า จักรพรรดินีอู่เซฺวียน กระทั่งพระองค์ได้สิ้นพระชนม์เมื่อวันที่ 9 กรกฎาคม ค.ศ. 230 ในรัชสมัย พระเจ้าโจยอย ผู้เป็นพระราชนัดดาเมื่อพระชนมายุได้ 70 พรรษา

**หมายเหตุ**

**อ้างอิง**
 ตันซิ่ว (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).

**บรรณานุกรม**
 language=en- language=en
หมวดหมู่:จักรพรรดินีพันปีหลวงแห่งวุยก๊ก
หมวดหมู่:พระมารดาของจักรพรรดิจีน
หมวดหมู่:ผู้หญิงจีนในคริสต์ศตวรรษที่ 2
หมวดหมู่:ผู้หญิงจีนในคริสต์ศตวรรษที่ 3
หมวดหมู่:ครอบครัวของโจโฉ
พระครูวิบูลย์ปัญญาวัฒน์ (ผาด ฐิติปญฺโญ)

พระครูวิบูลย์ปัญญาวัฒน์ (ผาด ฐิติปญฺโญ) อดีตเจ้าอาวาสวัดบ้านกรวด อำเภอบ้านกรวด จังหวัดบุรีรัมย์ พระเกจิอาจารย์ชื่อดังผู้อุดมเวทย์วิทยาคมแห่งดินแดนอิสานใต้

**ประวัติ**
พระครูวิบูลย์ปัญญาวัฒน์ หรือหลวงปู่ผาด ฐิติปัญโญ เป็นพระเกจิแห่งวัดบ้านกรวด จังหวัดบุรีรัมย์ เกิดเมื่อ 3 พฤษภาคม พ.ศ. 2454 ที่บ้านดู่ ตำบลปราสาท อำเภอปราสาท จังหวัดสุรินทร์ บิดาชื่อนายเอี้ยง มารดาชื่อนางเตียบ ดิบประโคน มีพี่น้อง 4 คน ท่านเป็นคนที่ 3 ได้บรรพชาเป็นสามเณรเมื่อปี พ.ศ. 2470 ที่วัดบ้านพลับ ตำบลทุ่งมน อำเภอปราสาท จังหวัดสุรินทร์ บวชได้ 2 ปีก็สิกขาบทไปช่วยบิดามารดาทำไร่ทำนา ต่อมาปี พ.ศ. 2476 ขณะมีอายุ 22 ปี ได้อุปสมบทเป็นพระภิกษุ ณ พัทธสีมาอุโบสถวัดบ้านกรวด อำเภอบ้านกรวด จังหวัดบุรีรัมย์ 
ท่านจาริกไปยังที่ต่างๆ เพื่อศึกษาหาความรู้ทางพระเวทย์ วิชาแพทย์แผนโบราณ ตามความนิยมของชาวบ้าน ในสมัยนั้น ได้ไปเล่าเรียนเวทย์วิทยาอาคม ณ จังหวัดอุดรมีชัย ประเทศกัมพูชานาน ถึง 3 ปี และเคยธุดงค์ไปศึกษาวิชาอาคมที่นครวัด ประเทศกัมพูชา เป็นเวลา 8 ปี ท่านเป็นเจ้าอาวาสวัดบ้านกรวดเมื่อ พ.ศ. 2495 ต่อจากหลวงปู่หริ่ง ท่านเป็นพระที่รักสันโดษ พูดน้อย และท่านได้สร้างพระเครื่อง วัตถุมงคลไว้มากมาย เคยมีเรื่องเล่าว่าครั้งหนึ่งมีคณะศรัทธาชาวบ้านกรวดนั้นเดินทางไปกราบนมัสการ “หลวงพ่อคูณ ปริสุทโธ” พระเกจิชื่อดังแห่งวัดบ้านไร่ จังหวัดนครราชสีมา หลวงพ่อคูณ ถามว่า “พวกเอ็งมาจากไหนกัน” คณะศรัทธาบอกว่ามาจากบ้านกรวด หลวงพ่อคูณตอบกลับไปว่า “มึงจะมากราบ มาเอาของกูทำไม มึงไปไหว้หลวงพ่อใหญ่วัดบ้านกรวดโน่น"
ท่านมรณะภาพอย่างสงบด้วยโรคไต ที่ วัดบ้านกรวด จังหวัดบุรีรัมย์ เมื่อวันที่ 5 มกราคม พ.ศ. 2558 สิริอายุรวม 103 ปี พรรษา 85 

**อ้างอิง**
หมวดหมู่:ภิกษุจากจังหวัดสุรินทร์
หมวดหมู่:ภิกษุจากจังหวัดบุรีรัมย์
หมวดหมู่:บุคคลจากอำเภอปราสาท
หมวดหมู่:บุคคลจากอำเภอบ้านกรวด
หมวดหมู่:เกจิอาจารย์
หมวดหมู่:ชาวไทยที่มีอายุเกิน 100 ปี
หมวดหมู่:เจ้าอาวาส
หมวดหมู่:ภิกษุในสังกัดคณะสงฆ์มหานิกาย
คิระคิระ พรีเคียว อะลาโหมด

คิระคิระ☆พรีเคียว อะลาโหมด (キラキラ☆プリキュアアラモード; Kirakira☆Precure A La Mode) เป็นอนิเมะแนวสาวน้อยเวทมนตร์ลำดับที่ 14 ในซีรีส์ของ พริตตี้เคียว ผลิตโดย โทเอแอนิเมชัน กำกับโดย Kohei Kureta และ Yukio Kaizawa และเขียนบทโดย Jin Tanaka โดยที่ออกแบบตัวละครโดย Marie In และออกแบบเค้กอนิเมะและขนมหวานโดยปาตีซีแยร์ Junko Fukuda อนิเมะออกอากาศทางสถานีโทรทัศน์ทีวีอาซาฮิในประเทศญี่ปุ่นเมื่อวันที่ 5 กุมภาพันธ์ พ.ศ. 2560 ต่อจาก มาโฮสึไค พรีเคียว!

**อ้างอิง**

**แหล่งข้อมูลอื่น**
  at Toei Animation - 18962
ค
หมวดหมู่:โทเอแอนิเมชัน
หมวดหมู่:การทำอาหารในอนิเมะและมังงะ‎
หมวดหมู่:อนิเมะที่ออกฉายในปี พ.ศ. 2560
พระนางอินมก

พระราชินีอินมก (Queen Inmok) พระมเหสีองค์ที่ 2 ใน พระเจ้าซ็อนโจ พระราชาลำดับที่ 14 แห่ง ราชวงศ์โชซ็อน ในภายหลังพระองค์ได้รับการสถาปนาเป็น พระนางโซซ็อง
ในรัชสมัย เจ้าชายควังแฮ พระราชาลำดับที่ 15 พระโอรสคือ เจ้าชายย็องชัง ถูกเนรเทศแต่ระหว่างนั้นเจ้าชายยองชางก็ถูกปลงพระชนม์ทำให้พระนางต้องอยู่อย่างโดดเดี่ยวจนกระทั่งสวรรคตเมื่อวันที่ 13 สิงหาคม ค.ศ. 1632 ในรัชสมัยพระเจ้าอินโจ พระราชาลำดับที่ 16

**พระราชวงศ์**
 พระราชสวามี : พระเจ้าซ็อนโจ- พระโอรส : เจ้าชายย็องชัง- พระธิดา : องค์หญิงช็องมย็อง
หมวดหมู่:บุคคลในยุคราชวงศ์โชซ็อน
หมวดหมู่:ราชินีแห่งเกาหลี
กฤษณะมหาเทพ

กฤษณะมหาเทพ (Krishna Krishna)  เป็นภาพยนตร์บอลลีวู้ด เมื่อปี ค.ศ. 1986 ภาพยนตร์เรื่องนี้นำแสดงโดย ดารา ซิงห์ จายาศิริ กาดก้า และ ซาฮู โมดั๊ก

**เนื้อเรื่อง**
เนื้อหาของเรื่องนี้ กล่าวถึงพระกฤษณะในวัยเด็กที่มีเพื่อนรักอย่างสุดามาร์ วันหนึ่งสุดามาร์กินถั่วในถุงจนหมด ทำให้พระกฤษณะไม่ได้กินอะไรเลย แม่ครูโกรธจึงสาปให้สุดามาร์ยากจนลง ปาโร ผู้ที่มีหน้าตาเหมือนกับพระกฤษณะจึงได้โอกาส ชักชวนให้สุดามาร์และชาวบ้านทุกคนเกลียดชังพระกฤษณะ แต่สุดามาร์ไม่ฟัง และเดินทางไปหาพระกฤษณะ ไม่นาน ชีวิตของครอบครัวสุดามาร์ก็พ้นความลำบากได้ในที่สุด แล้วพระกฤษณะก็สังหารปาโรได้ในตอนจบของเรื่อง

**นักแสดงนำ**
 ซาฮู โมดั๊ก รับบท พระกฤษณะ เจ้าเมืองทวารกา- วิทยา สิงหา รับบท พระนางรุกมณี- ทารา สิงห์ รับบท พระพลราม พี่ชายของพระกฤษณะ- อานิตา กูฮา รับบท พระนางเรวดี พระชายาของพระพลราม- จายาศิริ กาดก้า รับบท สุชีรา ภรรยาของสุดามาร์- ซูเดียร์ ดัลวี่ รับบท สุดามาร์ พระสหายของพระกฤษณะ- โกปาล เบที รับบท ปาโร กฤษณะ วาสุเทพ

**แหล่งข้อมูลอื่น**
 0157907
หมวดหมู่:ภาพยนตร์ที่ออกฉายในปี พ.ศ. 2529
หมวดหมู่:ภาพยนตร์อินเดีย
อุทยานแห่งชาติแบร์ชเทิสกาเดิน

อุทยานแห่งชาติแบร์ชเทิสกาเดิน (Nationalpark Berchtesgaden) เป็นอุทยานแห่งชาติในรัฐบาวาเรีย ประเทศเยอรมนี ตั้งอยู่ใกล้กับเมืองแบร์ชเทิสกาเดิน อาณาเขตด้านตะวันออกและด้านใต้ของอุทยานเป็นแนวพรมแดนเยอรมนี-ออสเตรีย  อุทยานแห่งนี้จัดตั้งขึ้นในปีค.ศ. 1978 และต่อมาได้รับการขึ้นทะเบียนเป็นเขตสงวนชีวมณฑลโดยยูเนสโกในค.ศ. 1990 
พื้นที่ภายในอุทยานนี้ไม่มีการพัฒนาเชิงพาณิชย์รวมทั้งไม่มีชุมชนใดๆตั้งอยู่เลย ที่ทำการของอุทยานแห่งนี้ก็ไปตั้งอยู่ในเมืองแบร์ชเทิสกาเดินแทน บริเวณใจกลางของอุทยานเป็นทะเลสาบขนาดใหญ่ชื่อว่าทะเลสาบเคอนิง (ทะเลสาบพระราชา) ซึ่งทอดตัวตั้งแต่ทางใต้ไปจนถึงทางตะวันตกของอุทยาน ทะเลสาบแห่งนี้ยังเป็นจุดเริ่มต้นของแม่น้ำเคอนิงแอช ซึ่งจะไหลไปรวมกับแม่น้ำซัลซัค นอกจากนี้ เหนือทะเลสาบเคอนิงขึ้นไปทางทิศตะวันออกเฉียงใต้ ยังมีทะเลสาบขนาดเล็กตั้งอยู่อีกคือทะเลสาบโอเบอร์ ซึ่งน้ำจากทะเลสาบนี้จะไหลลงสู่ทะเลสาบเคอนิง

**อ้างอิง**
หมวดหมู่:อุทยานแห่งชาติในประเทศเยอรมนี
หมวดหมู่:รัฐไบเอิร์น
มูนไลท์

มูนไลท์  (italic=yes) เป็นภาพยนตร์แนวชีวิตของสหรัฐอเมริกา กำกับโดย Barry Jenkins ภาพยนตร์ออกฉายในวันที่ 2 กันยายน ค.ศ. 2016
ภาพยนตร์ได้รับรางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา และได้รับรางวัลในงานประกาศผลรางวัลออสการ์ ครั้งที่ 89 สาขาภาพยนตร์ยอดเยี่ยม, สาขานักแสดงสมทบชายยอดเยี่ยม และ บทภาพยนตร์ดัดแปลงยอดเยี่ยม

**นักแสดง**
 Chiron
** Trevante Rhodes รับบท Adult Chiron / "Black"
** Ashton Sanders รับบท Teen Chiron
** Alex Hibbert รับบท Child Chiron / "Little"- Kevin
** André Holland รับบท Adult Kevin
** Jharrel Jerome รับบท Teen Kevin
** Jaden Piner รับบท Child Kevin- Naomie Harris รับบท Paula- Janelle Monáe รับบท Teresa-  Mahershala Ali รับบท Juan- Patrick Decile รับบท Terrel

**อ้างอิง**

**แหล่งข้อมูลอื่น**
 4975722- moonlight2016- Moonlight_2016- moonlight-2016
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2559
หมวดหมู่:ภาพยนตร์ชีวิต
หมวดหมู่:ภาพยนตร์ที่ถ่ายทำในไมแอมี
หมวดหมู่:ภาพยนตร์ยอดเยี่ยม รางวัลออสการ์
อ้วนอุ๋ย

อ้วนอุ๋ย (袁遺 , ? — ค.ศ. 192) มีชื่อรองว่า ปั๋วเย่ (伯業) เป็นขุนศึกและขุนนางที่มีชีวิตอยู่ในช่วงปลายราชวงศ์ฮั่นตะวันออกของจีน
อ้วนอุ๋ยเคยเข้าร่วมกองทัพพันธมิตรที่นำโดยอ้วนเสี้ยวใน การทัพปราบตั๋งโต๊ะ เมื่อ ค.ศ. 190 หลังจากกองทัพพันธมิตรได้สลายตัวไปอ้วนอุ๋ยได้ถูกส่งตัวไปปกครองยังจิ๋วแทนเจ้าเมืองคนเก่าที่ถึงแก่กรรมไปแต่ครองเมืองได้ไม่นานก็ถูกอ้วนสุดโจมตีจนเสียเมืองและหนีไปยังไพก๊ก แต่ก็ถูกทหารของตัวเองลอบสังหารเมื่อ ค.ศ. 192
อ้วนอุ๋ยเป็นหนึ่งในบุคคลที่ โจโฉ ผู้นำแห่ง วุยก๊ก ให้ความเคารพอย่างสูง

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).- เผย์ ซงจือ (คริสต์ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคสามก๊ก
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
หมวดหมู่:ผู้ดำรงตำแหน่งทางการเมืองในมณฑลชานตง
ปฏิญญาพ็อทซ์ดัม

ไฟล์:Bundesarchiv Bild 183-R67561, Potsdamer Konferenz, Konferenztisch.jpg|255px|thumb|right|การประชุมพ็อทซ์ดัมของผู้นำฝ่ายสัมพันธมิตร ณ เมืองพ็อทซ์ดัม ประเทศเยอรมนี
ปฏิญญาพ็อทซ์ดัม (Potsdam Declaration) หรือ คำประกาศข้อปฏิบัติเมื่อญี่ปุ่นยอมจำนน (Proclamation Defining Terms for Japanese Surrender) เป็นถ้อยแถลงเรียกร้องให้กองทัพจักรวรรดิญี่ปุ่นยอมจำนนในช่วงสงครามโลกครั้งที่สอง การประชุมนี้มีขึ้นเมื่อวันที่ 26 กรกฎาคม ค.ศ. 1945 ณ เมืองพ็อทซ์ดัมของเยอรมนี นำโดยประธานาธิบดีแฮร์รี เอส. ทรูแมน, นายกรัฐมนตรีวินสตัน เชอร์ชิล และประธานเจียง ไคเช็กแห่งรัฐบาลแห่งชาติจีน การประชุมครั้งนี้ได้แถลงข้อปฏิบัติหากจักรวรรดิญี่ปุ่นยอมจำนน นอกจากนี้ยังมีคำเตือนอีกว่าญี่ปุ่นอาจจะเผชิญหน้ากับ "ความล่มสลายอย่างสิ้นเชิงในไม่ช้า" หากไม่ยอมจำนน ซึ่งเป็นคำเตือนถึงการทิ้งระเบิดนิวเคลียร์
ข้อเสนอต่อญี่ปุ่นได้แก่ ดินแดนที่ญี่ปุ่นยึดครองอยู่จะอยู่ใต้การยึดครองของฝ่ายสัมพันธมิตรแทน, อธิปไตยของญี่ปุ่นจะถูกจำกัดในพื้นที่เกาะฮนชู ฮกไกโด คีวชู และชิโกะกุ, ทหารญี่ปุ่นที่วางอาวุธจะได้รับอนุญาตให้กลับแผ่นดินเกิดได้โดยสวัสดิภาพ, ฝ่ายสัมพันธมิตรไม่มีความประสงค์ที่จะกดขี่หรือทำลายชาติญี่ปุ่น

**อ้างอิง**
หมวดหมู่:ปฏิญญา
หมวดหมู่:พ็อทซ์ดัม
หมวดหมู่:ผลที่ตามมาหลังสงครามโลกครั้งที่สอง
หมวดหมู่:การทิ้งระเบิดปรมาณูที่ฮิโรชิมะและนางาซากิ
หมวดหมู่:การล่มสลายของจักรวรรดิญี่ปุ่น
หมวดหมู่:เหตุการณ์ในเดือนกรกฎาคม พ.ศ. 2488
หมวดหมู่:ความสัมพันธ์ระหว่างประเทศในปี พ.ศ. 2488
รายชื่อโรงไฟฟ้าในประเทศไทย

รายชื่อในหน้านี้ทั้งหมดเป็นรายชื่อโรงไฟฟ้าในไทย

**ทรัพยากรสิ้นเปลือง**

**ถ่านหิน**

**น้ำมันดีเซล**

**น้ำมันเตา**

**แก๊สธรรมชาติ**

**ทรัพยากรหมุนเวียน**

**มวลชีวภาพ**

**พลังงานน้ำ**

**ความร้อนใต้พิภพ**

**พลังสุริยะ**

**พลังงานลม**

**อ้างอิง**
โรงไฟฟ้า
ไทย
เลขควอนตัมโมเมนตัมเชิงมุม

เลขควอนตัมโมเมนตัมเชิงมุม สัญลักษณ์ คือ ℓ (Azimuthal quantum number หรือ Orbital angular momentum quantum number) เป็นเลขควอนตัมสำหรับวงโคจรของอะตอม ที่ใช้บอกโมเมนตัมเชิงมุมสำหรับการเคลื่อนที่ของอิเล็กตรอนรอบนิวเคลียสและใช้บอกรูปร่างของออร์บิทัลที่อิเล็กตรอนนั้นครอบครองอยู่ เลขควอนตัมโมเมนตัมเชิงมุมเป็นเลขอันดับ 2 ในชุดของเลขควอนตัม ซึ่งเลขควอนตัมนี้เป็นเลขที่อธิบายสถานะควอนตัมของอิเล็กตรอน เลขควอนตัม ประกอบด้วย เลขควอนตัมหลัก (Principal quantum number) เลขควอนตัมโมเมนตัมเชิงมุม (Azimuthal quantum number) เลขควอนตัมแม่เหล็ก (Magnetic quantum number) และเลขควอนตัมสปิน (Spin quantum number)
โมเมนตัมเชิงมุม (L) ของอิเล็กตรอนในอะตอม มีความสัมพันธ์กับเลขควอนตัมโมเมนตัมเชิงมุม (ℓ) ดังสมการ 
 
โดยที่
ħ คือ ค่าคงตัวของพลังค์แบบลดค่า
L2 คือ ตัวดำเนินการโมเมนตัมเชิงมุม
คือ ฟังก์ชันคลื่นของอิเล็กตรอน
เลขควอนตัมโมเมนตัมเชิงมุม บอกให้ทราบถึงจำนวนและชนิดของระดับพลังงานย่อย (subshell) ทำให้ทราบว่ามีจำนวนออร์บิทัลเท่าใด และเมื่อทราบจำนวนออร์บิทัลจะทราบว่าแต่ละออร์บิทัลทำมุมกันเท่าใด จึงทราบว่ารูปร่างของกลุ่มออร์บิทัลเป็นแบบใด ค่า ℓ ขึ้นกับเลขควอนตัมหลัก (n) มีค่าเป็นจำนวนเต็มบวกเสมอ (ℓ = 0, 1, 2, … ถึง n-1)
ไฟล์:HAtomOrbitals.png|right|frame|The atomic orbital wavefunctions of a hydrogen atom. The principal quantum number is at the right of each row and the azimuthal quantum number is denoted by letter at top of each column.
ตัวอักษรภาษาอังกฤษ s, p, d, f ที่เป็นชื่อออร์บิทัล มาจากการสังเกตเส้นสเปกตรัม ซึ่งบางเส้นคมชัด (shape) บางเส้นเข้มจึงน่าจะเป็นเส้นหลัก (principle) บางเส้นพร่า (diffuse) บางเส้นพบบ่อย ๆ หรือพบได้ง่าย (fundamental) ต่อมาจึงเรียงตามตัวอักษรเพื่อให้ง่ายต่อการจดจำ อักษรตัวถัดจาก f คือ g ดังนั้นถ้าในอนาคตเราพบธาตุในออร์บิทัลใหม่ก็จะให้ชื่อต่อจาก f คือ g, h, I, j, ….
หมวดหมู่:ฟิสิกส์อะตอม
สถานะจำกัดขอบเขต

สถานะจำกัดขอบเขต (Bound state) ในทางควอนตัมฟิสิกส์เป็นสถานะของอนุภาคที่อยู่ในศักย์ เช่น อนุภาคที่มีความโน้มเอียงจำกัดหนาแน่นอยู่เฉพาะบริเวณใดบริเวณหนึ่ง สถานะจำกัดขอบเขตจะเกิดขึ้นเมื่ออนุภาคไม่สามารถเคลื่อนที่ไปสู่อินฟินิตี้ได้ นั่นคือ อนุภาคจะถูกกักกันในที่ที่มีพลังงานเปลี่ยนไปตามบริเวณจำกัดซึ่งจะถูกคั่นด้วย จุดวกกลับ (turning points) 2 จุด ศักย์อาจจะเป็นผลมาจากการปรากฏของอนุภาคอื่น ๆ ซึ่งในกรณีนี้ เราอาจนิยามสถาะจำกัดขอบเขตได้ว่า สถานะจำกัดขอบเขตเป็นการศึกษาสมบัติของระบบที่มีอนุภาคหลายตัวอยู่รวมกันซึ่งพลังงานอันตรกริยาของอนุภาคเหล่านั้นเกินกว่าพลังงานของอนุภาคแต่ละตัวอาจกล่าวได้ว่า การเกิดสถานะจำกัดขอบเขตก็คือการเปลี่ยนสภาวะของระบบจากสภาวะหนึ่งไปยังอีกสภาวะหนึ่ง (ในทางควอนตัมฟิสิกส์การระบุสภาวะของระบบโดยใช้ wave function,  ในสมการชเรอดิงเงอร์) ตัวอย่างทั่วไปของการแสดงสถานะจำกัดขอบเขต เช่น บ่อศักย์แบบลึกจำกัด และการกวัดแกว่งแบบฮาร์มอนิกส์ เป็นต้น

**ทฤษฎีบทสำคัญในการศึกษาเรื่องสถานะกำจัดขอบเขต**
#ในระบบ 1 มิติ ระดับพลังงานของสถานะจำกัดขอบเขตมีค่าต่อเนื่องและไม่ลดลง
#ฟังก์ชันคลื่นของอนุภาคในสถานะจำกัดขอบเขตใน 1 มิติ กรณีมีจุดบัพจำนวน n บัพ ถ้า n=0 หมายถึง อนุภาคอยู่ในสถานะพื้น หรือกรณีมีจุดบัพจำนวน (n-1) อนุภาคจะอยู่ในสถานะพื้นเมื่อ n=1

**ตัวอย่างของการเกิดสภวาวะจำกัดเขต**
โปรตอนและอิเล็กตรอนที่อยู่อย่างโดดเดี่ยวจะถูกเรียกว่า ไอออน (Ionized atom) เมื่ออิเล็กตรอนเริ่มเคลื่อนที่เข้าสู่วงโคจรของโปรตอนจะเกิดสถานะจำกัดขอบเขตเปลี่ยนเป็นไฮโดรเจนอะตอม ขณะนั้นพลังงานรวมของศูนย์กลางมวลจะเปลี่ยนจากค่าบวกเป็นค่าลบ
*อะตอมเป็นสถานะจำกัดขอบเขตของนิวคลีออน (โปรตอนและนิวตรอน) และอิเล็กตรอน
*โปรตอนเป็นสภาวะจำกัดเขตของควากส์ (2 up+1 down) แต่แตกต่างจากกรณีของไฮโดรเจนอะตอมคือ ควากส์แต่ละตัวไม่สามารถอยู่แบบโดดเดี่ยวได้
*อะตอมของโพรซิโตรเนียม มีสถานะจำกัดขอบเขตแบบไม่เสถียรของอิเล็กตรอนและโพซิตรอน ซึ่งจะสลายให้โฟตอนออกมา
*ในนิวเคลียสมีโปรตอนและนิวตรอน (นิวคลีออน) ซึ่งอยู่ในสถานะจำกัดขอบเขต

**อ้างอิง**
http://www.sc.mahidol.ac.th/scpy/courses_undergrad/SCPY421/SCPY421%20Particle%202558%2001%20Introduction.pdf date=2017-09-20 
http://www.champa.kku.ac.th/dean/e-learning/Quantum/lesson%2007/lesson%2007.pdffix-attempted=yes 
หมวดหมู่:กลศาสตร์ควอนตัม
หมวดหมู่:ทฤษฎีสนามควอนตัม
สโมสรฟุตบอลนครราชสีมา มาสด้าในฤดูกาล 2560

ตราสัญลักษณ์สโมสรแบบที่ 4 ใช้ในฤดูกาล 2560
การแข่งขันฟุตบอลของสโมสรฟุตบอลจังหวัดนครราชสีมา ประจำปี พ.ศ. 2560

**การแข่งขัน**

**ภาพรวมการแข่งขัน**

**ภาพรวมสถิติ**

**นัดกระชับมิตร**

**อีสาน ดาร์บี้ คัพ 2017**

**ไทยพรีเมียร์ลีก**

**ตารางคะแนน**

**สถิติผลการแข่งขัน**

**ผลการแข่งขัน**

**ช้าง เอฟเอคัพ**

**โตโยต้า ลีกคัพ**

**สถิติ**

**ผู้ทำประตู**

**สถิติผู้ชม**

**อ้างอิง**
60
นครราชสีมา
หมวดหมู่:ละครโทรทัศน์ที่ออกอากาศไม่จบ

ในหมวดหมู่นี้หมายถึงละครโทรทัศน์ที่ออกอากาศไม่ครบทุกตอน ไม่ได้หมายถึง ละครโทรทัศน์ในอนาคต ที่คาดว่าจะออกอากาศจบครบทุกตอน
หมวดหมู่:ผลงานสร้างสรรค์ที่ยังไม่เสร็จ
เจ้าชายคูนิโยชิ คูนิโนะมิยะ

เจ้าชายคูนิโยชิ คูนิโนะมิยะ (คูนิ-โนะ-มิยะ คูนิโยชิ โอ; 23 มิถุนายน ค.ศ. 1873 – 29 มิถุนายน ค.ศ. 1929) เป็นพระอนุวงศ์และจอมพลแห่งจักรวรรดิญี่ปุ่นในรัชสมัยเมจิและไทโช ทรงเป็นพระบิดาในสมเด็จพระจักรพรรดินีโคจุง ทำให้ทรงมีศักดิ์เป็นพระอัยกา(ตา)ในสมเด็จพระจักรพรรดิอากิฮิโตะ

**พระประวัติ**
เจ้าชายคูนิโยชิประสูติในนครเกียวโต เป็นโอรสองค์ที่สามในเจ้าชายอาซาฮิโกะ เจ้าคูนิ ที่เกิดกับท่านหญิงอิซูเมะ มากิโกะ นางข้าหลวงราชสำนัก พระบิดาของพระองค์เป็นโอรสในเจ้าชายคูนิเยะ เจ้าฟูชิมิ ซึ่งเป็นประมุขของราชสกุลสาขาหนึ่ง ในปี ค.ศ. 1872 จักรพรรดิเมจิทรงพระราชทานราชทินนามใหม่คือ เจ้าคูนิ (久邇宮) แก่เจ้าชายอาซาฮิโกะ ทำให้พระองค์ทรงเป็นต้นราชสกุลคูนิ นอกจากพระองค์แล้ว บรรดาพี่น้องของพระองค์ก็ต่างมีราชทินนามและราชสกุลเป็นของตนเองเช่นกัน
เจ้าชายคูนิโยชิ คูนิโนะมิยะ ได้เสกสมรสกับท่านหญิงชิมาซุ ชิกาโกะ บุตรีคนที่ 7 ของชิมาซุ ทาดาโยชิ ไดเมียวแห่งแคว้นซัตสึมะ และมีโอรสธิดาด้วยกัน 6 พระองค์ ได้แก่:
# เจ้าชายอาซาอากิระ เจ้าคูนิ (久邇宮朝融王) (2 กุมภาพันธ์ ค.ศ. 1901 – 3 ธันวาคม ค.ศ. 1959)
# คูนิฮิซะ มาร์ควิสคูนิ (久邇邦久) ( 20 มีนาคม ค.ศ. 1902 – 5 มีนาคม ค.ศ. 1935)
# เจ้าหญิงนางาโกะ (香淳皇后/良子女王) (6 มีนาคม ค.ศ. 1903 – 16 มิถุนายน ค.ศ. 2000)
# เจ้าหญิงโนบูโกะ (信子女王) (30 มีนาคม ค.ศ. 1904 – 8 พฤศจิกายน ค.ศ. 1945)
# เจ้าหญิงซาโตโกะ (智子女王) (1 กันยายน ค.ศ. 1906 – 15 พฤศจิกายน ค.ศ. 1989)
# ฮิงาชิฟูชิมิ คูนิฮิเดะ (東伏見慈洽) (10 พฤษภาคม ค.ศ. 1910 – 1 มกราคม ค.ศ. 2014)

**อ้างอิง**
1929
หมวดหมู่:ทหารชาวญี่ปุ่น
หมวดหมู่:เจ้าชายญี่ปุ่น
หมวดหมู่:บุคคลในยุคเมจิ
หมวดหมู่:บุคคลจากเกียวโต
หมวดหมู่:มิยะแห่งญี่ปุ่น
หมวดหมู่:นายพลชาวญี่ปุ่น
หมวดหมู่:จอมพลชาวญี่ปุ่น
หมวดหมู่:จอมพลแห่งจักรวรรดิญี่ปุ่น
ขงมอ

ขงมอ มีชื่อในสำเนียงจีนกลางว่าข่งโจ้ว  (w=K‘ung Chou) (เสียชีวิตราวปี พ.ศ. 733) มีชื่อรองว่ากงซฺวี่ (w=Kung-hsü) เป็นขุนศึกในช่วงปลายสมัย ราชวงศ์ฮั่นตะวันออก 
ต่อมา ตั๋งโต๊ะ ได้แต่งตั้งให้ขงมอเป็นผู้ตรวจการแห่งอิจิ๋วหลังจากนั้นไม่นานขงมอได้เข้าร่วมกองทัพพันธมิตรปราบตั๋งโต๊ะที่มี อ้วนเสี้ยว เป็นผู้นำแต่ขงมอถึงแก่กรรมหลังจากนั้นไม่นานในราวปี พ.ศ. 733 (ค.ศ. 190) โดยอ้วนสุดได้เสนอชื่อซุนเกี๋ยนให้ดำรงตำแหน่งผู้ตรวจการแห่งอิจิ๋วสืบต่อมา 

**ตำแหน่งที่ได้รับแต่งตั้ง**
 ผู้ตรวจการแห่งอิจิ๋ว (Inspector of Yu Province)

**อ้างอิง**

**ดูเพิ่ม**
 รายชื่อบุคคลในยุคสามก๊ก
หมวดหมู่:บุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:ขุนนางจีน
เต๊งไก๋

ขุนศึกในช่วง ค.ศ. 194
เต๊งไก๋ (田楷; ?— ค.ศ. 199) ผู้ตรวจการแห่งเฉงจิ๋วซึ่งรับใช้ กองซุนจ้าน ขุนศึกที่มีชื่อเสียงแห่ง ยุคสามก๊ก ในช่วงปลายยุค ราชวงศ์ฮั่นตะวันออก
เมื่ออ้วนเสี้ยวได้ก่อตั้งกองทัพพันธมิตร 18 หัวเมืองเพื่อปราบตั๋งโต๊ะที่เข้ายึดอำนาจจากราชสำนักฮั่นซึ่งกองซุนจ้านก็เป็นหนึ่งในแม่ทัพใหญ่ที่ได้เข้าร่วมเต๊งไก๋จึงได้ติดตามกองซุนจ้านเข้าทำศึกในครั้งนี้ด้วย
หลังจากที่กองทัพพันธมิตร 18 หัวเมืองได้สลายตัวไปใน ค.ศ. 190 ในปีต่อมาคือ ค.ศ. 191 กองซุนจ้านได้เปิดศึกกับคู่อริที่มาจากทางใต้คืออ้วนเสี้ยวผู้ตรวจการแห่งกิจิ๋วกองซุนจ้านจึงส่งเต๊งไก๋เข้าโจมตีเฉงจิ๋วเมืองในการปกครองของอ้วนเสี้ยวและกองซุนจ้านได้แต่งตั้งให้เต๊งไก๋เป็นผู้ตรวจการที่เฉงจิ๋ว
ใน ค.ศ. 194 โตเกี๋ยม สมุหเทศาภิบาลแห่งชีจิ๋วกำลังถูกโจมตีอย่างหนักจากกองทัพของ โจโฉ โตเกี๋ยมขอความช่วยเหลือจากเต๊งไก๋เขาจึงส่งทหารในสังกัดคือ เล่าปี่ กวนอู และ เตียวหุย พร้อมกับทหารอีกหลายพันคนมาช่วยรบซึ่งโตเกี๋ยมได้ให้ทหารในสังกัดของตนมาร่วมรบกับทหารในสังกัดของเต๊งไก๋และเมื่อสงครามครั้งนี้สิ้นสุดลงโตเกี๋ยมได้ถึงแก่กรรมแต่ก่อนสิ้นใจเขาได้ขอร้องให้เล่าปี่มาเป็นผู้ตรวจการแห่งชีจิ๋วสืบต่อจากเขา
เดือนมกราคม ค.ศ. 199 อ้วนเสี้ยวทำสงครามครั้งสุดท้ายกับกองซุนจ้านใน ยุทธการที่อี้จิง ผลปรากฏว่าเป็นฝ่ายอ้วนเสี้ยวได้ชัยชนะและสามารถยึดครองดินแดนภาคเหนือแบบเบ็ดเสร็จเด็ดขาดและเต๊งไก๋ก็ถูกฆ่าตายในสงครามครั้งนี้หลังจากนั้นกองซุนจ้านจึงตัดสินใจฆ่าเมียและลูกและฆ่าตัวตายตามไปในที่สุด

**ตำแหน่งที่ได้รับแต่งตั้ง**
 ผู้ตรวจการแห่งเฉงจิ๋ว (Inspector of Qing Province)

**ดูเพิ่ม**
 รายชื่อบุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคสามก๊ก
หมวดหมู่:ขุนนางจีน
หมวดหมู่:กองซุนจ้านและผู้เกี่ยวข้อง
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
หมวดหมู่:ผู้ดำรงตำแหน่งทางการเมืองในมณฑลชานตง
ปัว ไฉ

ปัว ไฉ (Bo Cai , ? — ค.ศ. 184) แม่ทัพของกบฏโพกผ้าเหลืองซึ่งพ่ายแพ้ต่อ จูฮี แม่ทัพที่ราชสำนักส่งมาแต่ขณะหนีการไล่ตามจากกองทัพของจูฮีกลับถูกทหารของ ฮองฮูสง ซึ่งเป็นรองแม่ทัพของจูฮียิงธนูไฟใส่จนตายเมื่อ ค.ศ. 184

**ดูเพิ่ม**
 รายชื่อบุคคลในยุคสามก๊ก
หมวดหมู่:บุคคลในยุคราชวงศ์ฮั่น
en:Bo Cai (rebel)
หมวดหมู่:กบฏโพกผ้าเหลือง
ฮั่นต๋ง

ฮั่นต๋ง (韩忠 , ? — ค.ศ. 184) แม่ทัพแห่ง กบฏโพกผ้าเหลือง
ฮั่นต๋งและรองแม่ทัพอีก 2 คนคือ ซุนต๋อง (Sun Zhong) และ เตียวฮ่อง (Zhao Hong) ได้เข้ายึดเมืองหว่านเฉิงหรืออ้วนเซียกระทั่งพี่น้องตระกูลเตียวทั้ง 3 คือ เตียวก๊ก เตียวโป้ และ เตียวเหลียง เสียชีวิตหมดฮั่นต๋งจึงได้ขึ้นเป็นผู้นำกบฏโพกผ้าเหลืองแทน
ฮั่นต๋งตายด้วยถูกลูกเกาฑัณฑ์ยิงระหว่างการรบกับกองทัพราชสำนักที่นำโดย จูฮี กับกองทัพทหารอาสาที่นำโดย เล่าปี่

**ดูเพิ่ม**
 รายชื่อบุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:กบฏโพกผ้าเหลือง
กวนไฮ

กวนไฮ มีชื่อในสำเนียงจีนกลางว่าก่วนไฮ่ (Guan Hai ; w=Kuan Hai) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นแม่ทัพของกบฏโพกผ้าเหลือง หลังจากที่กบฏโพกผ้าเหลืองในยุคแรกถูกกวาดล้างกวนไฮก็ได้กลายเป็นโจรป่าจนกระทั่งได้มีการฟื้นคืนชีพกบฏโพกผ้าเหลืองขึ้นมาอีกครั้ง ใน ค.ศ. 192 
ค.ศ. 193 ขงหยง เจ้าเมืองปักไฮได้รับบัญชาให้ปราบกบฏโพกผ้าเหลืองที่เมืองตู้ชางโดยมี ไทสูจู้ เป็นแม่ทัพหน้าและมี เล่าปี่ เป็นกองหนุนโดยกวนไฮได้โอ้อวดว่าตัวเองมีพลังและความแข็งแรงเทียบเท่าชาย 10 คนและได้ท้า กวนอู ซึ่งติดตามเล่าปี่มาร่วมรบดวลกันตัวต่อตัวปรากฎว่ารบกันได้ไม่กี่เพลงกวนไฮก็ถูกกวนอูฟันจนตกม้าตาย

**ดูเพิ่ม**
 รายชื่อบุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:กบฏโพกผ้าเหลือง
วัดกุศลสมาคร

วัดกุศลสมาคร เป็นวัดฝ่ายมหายานสังกัดคณะสงฆ์อนัมนิกายแห่งประเทศไทย ตั้งอยู่ที่ 97 ราชวงศ์ แขวงสัมพันธวงศ์ เขตสัมพันธวงศ์ กรุงเทพมหานคร ก่อตั้งวัดเมื่อปี พ.ศ. 2384 และได้รับพระราชทานวิสุงคามสีมาเมื่อ พ.ศ. 2400 ได้รับพระราชทานนามเป็นภาษาอนัมว่า "ซัก ต๊า ฮึง เกวิ๊ก โผ เพื๊อก ตื่อ" มีพระมหาคณานัมธรรมปัญญาธิวัตร (เจริญ กิ๊นเจี๊ยว) อดีตเจ้าคณะใหญ่อนัมนิกาย เป็นอดีตเจ้าอาวาส

**ประวัติ**
วัดกุศลสมาคร ตั้งวัดเมื่อ พ.ศ. 2384 และได้รับพระราชทานวิสุงคามสีมาเมื่อ พ.ศ. 2400 ได้รับพระราชทานนามเป็นภาษาอนัมว่า “ซัก ต๊า ฮึง เกวิ๊ก โผ เพื๊อก ตื่อ” หรือที่ชาวอนัมมักเรียกว่า “จั่ว โผ เพื๊อก” และนิยมเรียกกันเป็นภาษาจีนว่า “โผว ฮก หยี่” ได้รับพระราชทานนามว่า “วัดกุศลสมาคร” มีความหมายว่า “วัดที่มีแต่ความดี ความบริสุทธิ์ ดุจน้ำในสาคร”
วัดกุศลสมาครนั้น ไม่มีหลักฐานใด ๆ ปรากฏชัดว่าผู้ใดเป็นผู้ถวายที่ดินให้ตั้งวัด เพราะหลักฐานบางส่วนถูกไฟไหม้ทำลายไปในคราวที่เกิดอัคคีภัยในอดีต ได้แต่เพียงสันนิษฐานว่า ตระกูลของท่านพระเจริญราชธน (เท่ง เลาหเศรษฐี) เป็นผู้มอบที่ดินให้ตั้งวัด เพราะตามหลักฐานที่ปรากฏชัดในเอกสารหอจดหมายเหตุแห่งชาติ ซึ่งได้มีการบันทึกเรื่องของท่านเจ้าอธิการเยียนหมาง อดีตเจ้าอาวาสรูปที่สอง วัดกุศลสมาคร ได้มีหนังสือกราบบังคมทูลพระกรุณาฯ เพื่อขอผูกพัทธสีมาและฉลองเป็นพระราชกุศล วันที่ 30 พฤศจิกายน ร.ศ. 118 สมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งมีใจความตอนหนึ่งว่า
“ด้วยวัดกุศลสมาครนั้นอาตมาภาพ กับสับประรุษทั้งหลายมีอุบาสิกาอิ่ม ภรรยาพระเจริญราชธน (เท่ง) เป็นประธานได้ช่วยกันปฏิสังขรณ์เสร็จแล้ว และมีการฉลอง เมื่อวันที่ 10 เดือนพฤศจิกายน ร.ศ. 118 ครั้งหนึ่งแล้วแต่ยังหาได้ผูกพัทธสิมาไม่ อาตมาภาพกับอุบาสิกาอิ่มขอรับพระราชทาน ที่ผูกพัทธสิมา โดยกว้าง 8 วา 9 นิ้ว ยาว 12 วา 11 นิ้ว ขอเจ้าคุณได้อนุเคราะห์นำความกราบบังคมทูลพระกรุณา การจะควรประการใดสุดแล้วแต่จะทรงพระกรุณาโปรด” 
จากข้อความดังกล่าวข้างต้นทำให้สันนิษฐานได้ว่า ตระกูลของพระเจริญราชธน (เท่ง) โดยมีภรรยา คือ อุบาสิกาอิ่ม เป็นประธานในการทำให้ที่ดินผืนนี้เป็นพุทธาวาส ด้วยการจัดทำให้เป็นวัดตามระเบียบของทางราชการในสมัยนั้น

**ลำดับเจ้าอาวาส**
วัดกุศลสมาคร มีเจ้าอาวาสถึงปัจจุบันรวม 5 รูป ตามลำดับดังนี้
# องพจนกรโกศล (เหล)
# พระครูคณานัมสมณาจารย์ (เยียนหมาง)
# พระภิกษุเซ่งกี่ โคมเวียน
# พระมหาคณานัมธรรมปัญญาธิวัตร (เจริญ กิ๊นเจี๊ยว)
# พระมหาคณานัมธรรมปัญญาธิวัตร (ถนอม เถี่ยนถึก)

**อ้างอิง**
กุศลสมาคร
กุศลสมาคร
แม่แบบ:บทความคัดสรร/มีนาคม 2560

พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว
พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว เป็นพระมหากษัตริย์สยาม รัชกาลที่ 7 ในราชวงศ์จักรี เสด็จพระราชสมภพเมื่อวันพุธ แรม 14 ค่ำ เดือน 11 ปีมะเส็ง เวลา 12.25 น. หรือตรงกับวันที่  8 พฤศจิกายน พ.ศ. 2436  เป็นพระราชโอรสพระองค์ที่ 76 ในพระบาทสมเด็จพระจุลจอมเกล้าเจ้าอยู่หัว เป็นพระองค์ที่ 9 ในสมเด็จพระศรีพัชรินทราบรมราชินีนาถ พระบรมราชชนนีพันปีหลวง ขึ้นเสวยราชสมบัติเป็นพระมหากษัตริย์ เมื่อวันที่  26 พฤศจิกายน พ.ศ. 2468  และทรงสละราชสมบัติเมื่อวันที่  2 มีนาคม พ.ศ. 2477  (นับศักราชแบบเก่า) รวมดำรงสิริราชสมบัติ 9 ปี เสด็จสวรรคต เมื่อวันที่ 30 พฤษภาคม พ.ศ. 2484 รวมพระชนมพรรษา 47 พรรษา
พระองค์ปฏิบัติพระราชกรณียกิจที่สำคัญหลายด้าน เช่น ด้านการปกครอง โปรดให้ตั้งสภากรรมการองคมนตรี ทรงตรากฎหมายเพื่อควบคุมการค้าขายที่เป็นสาธารณูปโภคและการเงิน ระบบเทศบาล ด้านการศาสนา การศึกษา ประเพณีและวัฒนธรรมนั้น พระองค์โปรดให้สร้างหอพระสมุด ทรงปฏิรูปการศึกษาระดับมหาวิทยาลัย นอกจากนี้ มีการปรับปรุงการศึกษาจนยกระดับมาตรฐานถึงปริญญาตรี ทรงตั้งราชบัณฑิตยสภา โปรดให้จัดพิมพ์พระไตรปิฎกฉบับพิมพ์อักษรไทยสมบูรณ์ ชื่อว่า “พระไตรปิฎกสยามรัฐ” เป็นต้น
บทความคัดสรรก่อนหน้านี้: ดาวพลูโต - สมเด็จพระมหิตลาธิเบศร อดุลยเดชวิกรม พระบรมราชชนก – ประชาธิปไตย
ที่เก็บถาวร – บทความคัดสรรอื่น ๆ
เทศบาลตำบลวังกรด

เทศบาลตำบลวังกรด เป็นเทศบาลตำบลแห่งหนึ่งในอำเภอเมืองพิจิตร จังหวัดพิจิตร ครอบคลุมพื้นที่หมู่ 1 และหมู่ 4 ของตำบลบ้านบุ่ง อดีตเป็นสุขาภิบาลวังกรดตามประกาศกระทรวงมหาดไทย เมื่อวันที่ 20 พฤศจิกายน พ.ศ. 2507 ภายหลังได้เปลี่ยนแปลงฐานะเป็นเทศบาลตามพระราชบัญญัติเปลี่ยนแปลงฐานะสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ในพื้นที่ประมาณ 3 ตารางกิโลเมตร

**ประวัติ**
ย่านวังกรดเป็นชุมชนเก่าแก่และเป็นทางผ่านของการสัญจรทางเรือและทางรถไฟมาช้านาน มีย่านเก่าเป็นเรือนไม้เก่าแก่แสดงถึงความเป็นชุมชนที่คับคั่งมาแต่ก่อนตั้งแต่อดีต ในเขตเทศบาลตำบลวังกรดได้จัดตั้งชุมชน 5 ชุมชน เพื่อสืบสานต่อประเพณีดีงามและความสงบสุขที่มีมาแต่เก่าก่อนของชุมชน และส่งเสริมให้มีการระลึกถึงวันวานในย่านเก่าของชุมชน ซึ่งเป็นถิ่นฐานทำกินและค้าขาย ชุมชนวังกรดของตำบลวังกรดตั้งอยู่ในเขตที่ติดกับแม่น้ำ และเส้นทางสู่ชุมชนอำเภอเมืองพิจิตร ชุมชนอนุรักษ์ดังกล่าวนี้เรียกกันมาแต่ก่อนว่า "บ้านเก่าวังกลม ตลาดวังกรด"

**อาณาเขตติดต่อ**
 ทิศเหนือ ติดต่อกับบ้านวังกลมเหนือ ตำบลบ้านบุ่ง อำเภอเมืองพิจิตร- ทิศใต้ ติดต่อกับบ้านบุ่ง ตำบลบ้านบุ่ง อำเภอเมืองพิจิตร- ทิศตะวันออก ติดกับบ้านชุมแสง ตำบลบ้านบุ่ง อำเภอเมืองพิจิตร- ทิศตะวันตก ติดต่อกับแม่น้ำน่าน ตำบลฆะมัง อำเภอเมืองพิจิตร

**ชุมชน**
เทศบาลตำบลวังกรดประกอบด้วย 5 ชุมชน มีดังนี้- ชุมชนเรารักวังกรด 1- ชุมชนเรารักวังกรด 2- ชุมชนเรารักวังกรด 3- ชุมชนเรารักวังกรด 4- ชุมชนเรารักวังกรด 5

**สถานที่สำคัญ**
 ย่านตลาดเก่า - บ้านหลวงประเทืองคดี 	 	 	 	 - ศูนย์พิพิธภัณฑ์ชุมชน- ศาลเจ้าพ่อ โรงหนัง และงานงิ้ว- เรือนแถวไม้ ของฝาก และผลิตภัณฑ์ชุมชน

**อ้างอิง**
วังกรด
หมวดหมู่:อำเภอเมืองพิจิตร
มิสเตอร์เฮิร์ท มือวางอันดับเจ็บ

มิสเตอร์เฮิร์ท มือวางอันดับเจ็บ ชื่อภาษาอังกฤษ (Mr.hurt) เป็นภาพยนตร์ไทย แนว โรแมนติก,คอมเมดี้ สร้างโดย บริษัท ทรานส์ฟอร์เมชั่น ฟิล์ม จำกัด กำกับโดย อิทธิศักดิ์ เอื้อสุนทรวัฒนา นำแสดงโดย  ซันนี่ สุวรรณเมธานนท์. มารี เบิร์นเนอร์, พงศธร จงวิลาส และ มชณต สุวรรณมาศ กำหนดออกฉายในวันที่  2 กุมภาพันธ์ พ.ศ. 2560 

**เรื่องย่อ**
เรื่องราวของ "ดอน สีชัง" (ซันนี่)  นักเทนนิสซูเปอร์สตาร์หนุ่ม ที่ฟอร์มหลุดชนิดเสียท่า (หรือจะเสียหมา จนเสียหลัก) เพราะบาดเจ็บจากความรักของ "แอนนา" (มารี) ดาราสาวสวย ที่ถูกร็อกเกอร์หนุ่มมาดเข้มอย่าง จิมมี่ เดอะร็อกเก็ต (เผือก) เข้ามาแย่งชิงพื้นที่หัวใจ กระทั่งดอน สีชัง ได้รับความช่วยเหลือจาก ดิว เพื่อนหญิงในวัยเด็ก ที่เข้ามาร่วมภารกิจพิชิต ความเฮิร์ทต่อความรักของดอน และศัตรูหัวใจอย่างจิมมี่ ผลลัพธ์จะเป็นอย่างไร

**นักแสดง**
 ซันนี่ สุวรรณเมธานนท์ รับบท ดอน สีชัง- มารี เบิร์นเนอร์ รับบท แอนนา- พงศธร จงวิลาส รับบท จิมมี่ - มชณต สุวรรณมาศ รับบท ดิว. - ธนนัน มากผล รับบท ไอฟอร์ด

**เพลงประกอบภาพยนตร์**
 เพลง  ถ้าเธอไม่บอก ขับร้องโดย คณิตกุล เนตรบุตร- เพลง  โยนหินถามทาง ขับร้องโดย พงศธร จงวิลาส จิมมี่ The Rockets (ต้นฉบับโดย Dax Rock Rider)- เพลง หลุมรัก ขับร้องโดย อินสติงต์

**การออกฉายและรายได้321**
 เข้าฉายเรต เรต น 13+ 

**อ้างอิง**

**แหล่งข้อมูลอื่น**
 6138706-  เรื่องย่อภาพยนตร์มิสเตอร์เฮิร์ท มือวางอันดับเจ็บ สยามโซน-  เรื่องย่อภาพยนตร์มิสเตอร์เฮิร์ท มือวางอันดับเจ็บ date=2017-04-25 -  เฟซบุ๊คแฟนเพจภาพยนตร์มิสเตอร์เฮิร์ท มือวางอันดับเจ็บ-  หน้าหลัก มิสเตอร์เฮริท์ มือวางอันดับ"เจ็บ" date=2016-11-30 
หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์ไทยที่ออกฉายในปี พ.ศ. 2560
ตำบลวังสมบูรณ์

วังสมบูรณ์ เป็นตำบลหนึ่งของอำเภอวังสมบูรณ์ จังหวัดสระแก้ว ท้องที่ทั้งตำบลอยู่ในเขตเทศบาลตำบลวังสมบูรณ์ซึ่งเดิมมีฐานะเป็นองค์การบริหารส่วนตำบลตั้งแต่ พ.ศ. 2538 จากนั้นได้รับการจัดตั้งเป็นเทศบาลตำบลเมื่อวันที่ 4 กรกฎาคม พ.ศ. 2550

**อาณาเขตติดต่อ**
 ทิศเหนือ ติดต่อกับตำบลวังใหม่ (อำเภอวังสมบูรณ์)- ทิศตะวันออก ติดต่อกับตำบลไทยอุดมและตำบลคลองไก่เถื่อน (อำเภอคลองหาด)- ทิศใต้ ติดต่อกับตำบลทุ่งขนานและตำบลทับช้าง (อำเภอสอยดาว จังหวัดจันทบุรี)- ทิศตะวันตก ติดต่อกับตำบลทับช้าง (อำเภอสอยดาว จังหวัดจันทบุรี) และตำบลวังทอง (อำเภอวังสมบูรณ์)

**ภูมิอากาศ**
ภูมิอากาศมีลักษณะร้อนชื้น อากาศเปลี่ยนแปลงไปตามฤดูกาล มี 3 ฤดู
ฤดูร้อน เริ่มตั้งแต่ประมาณกลางเดือนกุมภาพันธ์ถึงพฤษภาคม อากาศร้อนอบอ้าว โดยเฉพาะเดือนมีนาคมถึงเมษายน
ฤดูฝน เริ่มตั้งแต่เดือนมิถุนายนถึงกันยายน มีฝนตกตลอดฤดู ปริมาณน้ำฝนเฉลี่ยประมาณ 54.74 มิลลิเมตร
ฤดูหนาว เริ่มตั้งแต่เดือนพฤศจิกายนถึงมกราคม ซึ่งเป็นระยะที่ลมมรสุมตะวันออกเฉียงเหนือพัดผ่าน ทำให้อากาศหนาวเย็นและแห้งแล้ง แต่เป็นเพียงระยะสั้น ๆ อุณหภูมิต่ำสุดเฉลี่ยประมาณ 21–23 องศาเซลเซียส

**การแบ่งเขตการปกครอง**
ตำบลวังสมบูรณ์แบ่งพื้นที่การปกครองออกเป็น 17 หมู่บ้าน ดังนี้- หมู่ที่ 1 บ้านวังสมบูรณ์- หมู่ที่ 2 บ้านวังโพธิ์ทอง- หมู่ที่ 3 บ้านไร่สามศรี- หมู่ที่ 4 บ้านแก่งสำราญ- หมู่ที่ 5 บ้านคลองร่วม- หมู่ที่ 6 บ้านซับสิงโต- หมู่ที่ 7 บ้านทรัพย์ภู- หมู่ที่ 8 บ้านคลองทราย- หมู่ที่ 9 บ้านซับทรายทอง- หมู่ที่ 10 บ้านวังสุริยา- หมู่ที่ 11 บ้านวังบูรพา- หมู่ที่ 12 บ้านวังนคร- หมู่ที่ 13 บ้านเขาแหลมใน- หมู่ที่ 14 บ้านเขาหวาย- หมู่ที่ 15 บ้านโพธิ์เงิน- หมู่ที่ 16 บ้านวังบริบูรณ์- หมู่ที่ 17 บ้านวังพัฒนา

**ทรัพยากรธรรมชาติ**

**ดิน**
มีสภาพพื้นที่เป็นที่ราบลุ่ม สลับเนินดินสูงต่ำประปราย ประมาณร้อยละ 10 ของพื้นที่ สภาพดินโดยทั่วไปเป็นสภาพดินร่วนปนทราย

**น้ำ**
มีแหล่งน้ำที่ใช้สำหรับอุปโภค บริโภค จำนวน 1 แห่ง ทีแหล่งน้ำที่เกิดขึ้นตามธรรมชาติจำนวน 14 แห่ง และที่เกิดขึ้นจากการปรับปรุงก่อสร้างขึ้นใหม่เพื่อเพียงพอต่อการอุปโภคและบริโภคของประชาชน ดังนี้- ลำคลองสายหลัก จำนวน 1 สาย- ลำน้ำ ลำห้วย ลำคลองสายรอง จำนวน 14 สาย- ฝายน้ำล้น จำนวน 28 แห่ง- บ่อน้ำตื้น จำนวน 5 แห่ง- ประปา จำนวน 34 แห่ง- ถังเก็บน้ำฝน จำนวน 14 แห่ง- บ่อบาดาล จำนวน 76 แห่ง- สระเก็บน้ำเล็ก/ใหญ่ จำนวน 152 แห่ง- อ่างเก็บน้ำ จำนวน 3 แห่ง

**ป่าไม้**
ทรัพยากรป่าไม้ มีพื้นที่ป่าไม้ที่สำคัญ ได้แก่ ป่าสงวนแห่งชาติ (ป่าโนนสาวเอ้และป่าพระสะทึง)

**แหล่งข้อมูลอื่น**
  เว็บไซต์เทศบาลตำบลวังสมบูรณ์
วังสมบูรณ์
วังสมบูรณ์
วังสมบูรณ์
หมวดหมู่:อำเภอวังสมบูรณ์
วิลลาซาวอย

วิลลาซาวอย ( Villa Savoye) (sa.vwa) เป็นที่พักอาศัยทรงโมเดิร์น ตั้งอยู่ที่พอยซี นอกเขตเมืองปารีส ประเทศฝรั่งเศส อาคารได้รับการออกแบบโดยสถาปนิกชาวสวิตเซอร์แลนด์ เลอกอร์บูซีเย ร่วมกับปิแอร์ ฌองเนเรต์ (Pierre Jeanneret) ลูกพี่ลูกน้องของเขา อาคารสร้างขึ้นระหว่างปี ค.ศ. 1928 ถึง 1931 โดยโครงสร้างทั้งหมดใช้คอนกรีตเสริมเหล็ก
อาคารแห่งนี้นับเป็นการอ้างอิงถึง ลักษณะสถาปัตยกรรม 5 ประการของเลอกอร์บูซีเย ไว้อย่างชัดเจน ซึ่งแสดงออกถึงรูปแบบสถาปัตยกรรมสมัยใหม่อย่างชัดเจน จนได้รับการยกย่องให้เป็นหนึ่งในตัวอย่างอาคารที่ได้รับการจดจำและมีชื่อเสียงที่สุด งานหนึ่งในรูปแบบอินเตอร์ชันแนลสไตล์
บ้านแห่งนี้เดิมสร้างขึ้นให้กับตระกูลซาวอย ภายหลังจากนั้นก็ได้ขายให้กับโรงเรียนท้องถื่น และกลายเป็นของรัฐบาลฝรั่งเศสในเวลาต่อมา ในปี ค.ศ. 1958 อาคารรอดจากการถูกรื้อถอนหลายครั้ง จนในเวลาต่อมาในปี ค.ศ. 1965 รัฐบาลฝรั่งเศส ได้ประกาศให้บ้านแห่งนี้เป็นอนุสรณ์สถานทางประวัติศาสตร์ ซึ่งนับเป็นงานเพียงไม่กี่ชิ้นที่ได้รับการประกาศให้เป็นอนุสรณ์สถาน ในขณะที่เลอกอร์บูซีเย ยังคงมีชีวิตอยู่ บ้านได้รับการปรับปรุงครั้งใหญ่ในช่วงระหว่างปี ค.ศ. 1985 จนถึง 1997 ปัจจุบันอาคารได้รับการดูแลโดยศูนย์อนุรักษ์โบราณสถานแห่งชาติฝรั่งเศส (Centre des monuments nationaux) และเปิดให้ผู้เข้าชมตลอดปี 
และในเดือนกรกฎาคม ค.ศ. 2016 บ้านหลังนี้รวมถึงงานออกแบบอื่นๆของเลอกอร์บูซีเยก็ได้การจดทะเบียนเป็นมรดกจากองค์กรยูเนสโก

**การออกแบบ**
วิลซาวอยอาจกล่าวได้ว่าเป็นงานของเลอกอร์บูซีเย ที่มีชื่อเสียงที่สุดนับตั้งแต่ทศวรรษที่ 1930 เป็นต้นมา เป็นงานที่มีอิทธพลต่อวงการโมเดิร์น หรือ อินเตอร์เนชันแนลสไตล์เป็นอย่างมาก ด้วยหลักกการสถาปัตยกรรม 5 ประการของเขาคือ
*ยกพื้นสูงจากพื้น ลอยตัว มีลักษณะเบา
*จัดแผนผังพื้นที่ใช้สอยอิสระ (free plan) เพราะใช้ผนังลอยได้
*free facade ผนังด้านนอกไม่จำเป็นต้องรับน้ำหนัก
*ใช้ roof garden มีfunctionเป็นระเบียง-สวน-ดาดฟ้าเนื่องจากเป็นFlat roof
*ใช้ ribbon window ช่องเจาะยาวแนวนอนได้
งานออกแบบนี้เลอกอร์บูซิเย ได้ออกแบบอย่างตั้งใจด้วยการออกแบบด้านทั้งสี่ของบ้าน ให้ตอบรับกับมุมมองและทิศทางของดวงอาทิตย์ ในชั้นใต้ถุนบ้าน เขาได้มิได้วางแปลนห้องสำคัญใดๆลงไปนอกจาก การทำทางสัญจรให้เป็นทางเข้าหลัก มีทางลาด และบันได โรงจอดรถ ห้องคนขับรถและคนรับใช้ ในชั้นแรก ประกอบด้วย ห้องนอนใหญ่ ห้องนอนของลูกชาย ห้องนอนแขก ห้องครัว ห้องรับแขก และระเบียงภายนอก โดยห้องรับแขกได้รับการจัดวางให้หันเข้าทิศตะวันออกเฉียงใต้ ในขณะที่ระเบียง หันเข้าสู่ตะวันออก ห้องนอนลูกชาย หันเข้าสู่ทิศตะวันตกเฉียงเหนือ ส่วนห้องครัวและระเบียงส่วนบริการ จัดวางไว้ที่ทิศตะวนตกเฉียงใต้ ในชั้นที่สอง เป็นส่วนของที่ว่างโล่งๆ ที่ใช้เป็นส่วนอาบแดด 
ผังพื้นมีการใช้หลักการสัดส่วนทองคำ ด้วยการแบ่งผังสี่เหลี่ยมออกเป็น 16 ส่วนอย่างละเท่าๆกัน แบ่งออกเป็นสองฝั่งโดยรวมฟาสาดและแบ่งส่วนขยายออกเป็นตำแหน่งทางลาดและทางเข้า 

**อ้างอิง**
หมวดหมู่:สิ่งก่อสร้างในคริสต์ทศวรรษ 1930
หมวดหมู่:สิ่งก่อสร้างในคริสต์ศตวรรษที่ 20
หมวดหมู่:สิ่งก่อสร้างในจังหวัดอีฟว์ลีน
หมวดหมู่:สิ่งก่อสร้างโดยเลอกอร์บูซีเยในประเทศฝรั่งเศส
หมวดหมู่:อนุสรณ์สถานทางประวัติศาสตร์แห่งฝรั่งเศส
เจ้าคณะใหญ่จีนนิกาย

เจ้าคณะใหญ่จีนนิกาย คือเจ้าคณะใหญ่ผู้ปฏิบัติหน้าที่ในคณะสงฆ์จีนนิกายแห่งประเทศไทย รูปปัจจุบันคือพระมหาคณาจารย์จีนธรรมวชิราจารย์ (เย็นอี่)(รักษาการ) ดำรงตำแหน่งตั้งแต่ 30 มีนาคม พ.ศ. 2566

**อำนาจตามกฎหมาย**
ตามข้อ 8 แห่งกฎกระทรวง ฉบับที่ 4 (พ.ศ. 2536) ออกตามความในพระราชบัญญัติคณะสงฆ์ พ.ศ. 2505 กำหนดให้เจ้าคณะใหญ่มีอำนาจหน้าที่ ดังนี้
# แต่งตั้งบรรพชิตในคณะสงฆ์เป็นเจ้าอาวาส รองเจ้าอาวาส ผู้ช่วยเจ้าอาวาส ตามหลักเกณฑ์ที่เจ้าคณะใหญ่กำหนดด้วยความเห็นชอบของสมเด็จพระสังฆราช
# แต่งตั้งบรรพชิตรูปใดรูปหนึ่งเป็นเลขานุการเจ้าคณะใหญ่ 
ตามข้อ 9 แห่งกฎกระทรวง ฉบับที่ 3 (พ.ศ. 2520) ออกตามความในพระราชบัญญัติคณะสงฆ์ พ.ศ. 2505 กำหนดให้เจ้าคณะใหญ่มีอำนาจหน้าที่ ดังนี้
# ดำเนินการปกครองให้เป็นไปตามพระธรรมวินัย ลัทธิ นิกาย กฎหมาย และพระบัญชาสมเด็จพระสังฆราช
# ควบคุมและส่งเสริมการปกครอง การศาสนศึกษา การศึกษาสงเคราะห์ การเผยแผ่พระพุทธศาสนา การสาธารณูปการ และสาธารณสงเคราะห์ ให้เป็นไปด้วยความเรียบร้อย
# วินิจฉัยการลงนิคหกรรม และวินิจฉัยข้ออุทธรณ์คำสั่ง หรือคำวินิจฉัยของบรรพชิตในตำแหน่งรองลงมา
# แก้ไขข้อขัดข้องในการปกครองคณะสงฆ์
# ปกครองบรรพชิตในคณะสงฆ์ให้เป็นไปโดยความเรียบร้อย

**พัดยศ**

**พัดประจำตำแหน่งเจ้าคณะใหญ่จีนนิกาย **
พัดประจำตำแหน่งเป็น พัดแฉกพุ่มข้าวบิณฑ์งาล้วน  กระจังขอบนอกฉลุลายใบเทศ ขอบในแกะเป็นลายธรรมจักร โดยรอบสามชั้น ใจกลางคาบตับแกะเป็นลายหน้าราหูใหญ่ สานเส้นทอง ขอบทอง  ยอดแกะเป็นบัวซ้อนสามชั้น  สันและคอแกะเป็นบัวกลุ่ม  ด้ามงาทั้งแท่ง

**พัดประจำตำแหน่งเจ้าคณะใหญ่จีนนิกายพิเศษ**
พัดประจำตำแหน่งเป็น พัดแฉกพุ่มข้าวบิณฑ์ กระจังใบใหญ่ 5 กลีบ ริ้วไหมทองเส้นหยาบ ปักดิ้นเลื่อมทองแร่ง ลายใบเทศและลายก้ามปู พื้นแพรขาว ขอบในแพรเหลืองสลับแดง ใจกลางมีตราสัญลักษณ์ งานพระราชพิธีมหามงคลเฉลิมพระชนมพรรษาครบ 6 รอบ นมพัดปักลายหน้าราหูใหญ่ ท่ามกลางดอกบัวบาน ยอดงาแกะเป็นบัวซ้อนสามชั้น สันและคองาแกะเป็นบัวกลุ่ม ด้ามงาทั้งแท่ง

**รายนามเจ้าคณะใหญ่จีนนิกาย**
คณะจีนนิกายยุคแรกยังรวมอยู่กับคณะสงฆ์ดั้งเดิม เพิ่งได้รับอำนาจในการปกครองตนเองในรัชสมัยพระบาทสมเด็จพระจุลจอมเกล้าเจ้าอยู่หัวทรงมีพระราชดำริว่า เช่นเดียวกับพวกมอญ พระเจ้าแผ่นดินแต่ก่อน ได้ทรงพระกรุณาโปรดเกล้า ฯ ตั้งพระสงฆ์มอญให้มีสมณศักดิ์เหมือนอย่างพระสงฆ์ไทย จึงสมควรจะทรงตั้งพระสงฆ์จีนให้มีสมณศักดิ์ขึ้นบ้าง และมีพระเถระดำรงตำแหน่งเจ้าคณะใหญ่จีนนิกายสืบมาดั้งนี้

**อ้างอิง ==
รายชื่อคณะการแพทย์แผนไทยในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาการแพทย์แผนไทยและการแพทย์แผนไทยประยุกต์ โดยจะต้องได้รับการรับรองจากสภาการแพทย์แผนไทย

**หลักสูตรการแพทย์แผนไทยประยุกต์**

**หลักสูตรการแพทย์แผนไทย**
 หมายเหตุ จัดเรียงตามปีก่อตั้ง

**ดูเพิ่ม**
 คณะวิชา
หมวดหมู่:คณะการแพทย์แผนไทย
การแพทย์แผนไทย
การแพทย์แผนไทย
มหาวิทยาลัยราชภัฏอุดรธานี ศูนย์การศึกษาบึงกาฬ

มหาวิทยาลัยราชภัฏอุดรธานี ศูนย์การศึกษาบึงกาฬ (อังกฤษ:UdonThani Rajabhat University Bueng Kan  Education Center) เป็นศูนย์การศึกษาแห่งหนึ่ง ของมหาวิทยาลัยราชภัฏอุดรธานี ตั้งอยู่ที จังหวัดบึงกาฬ

**ข้อมูลทั่วไป**

**ประวัติ**
มหาวิทยาลัยราชภัฏอุดรธานีเป็นสถาบันอุดมศึกษา ซึ่งสอดคล้องกับบทบาทหน้าที่ ตามมาตรา 7 แห่งพระราชบัญญัติมหาวิทยาลัยราชภัฏ พ.ศ. 2547 คือ ให้การศึกษาวิชาการและวิชาชีพชั้นสูง ทำการวิจัยให้บริการทางวิชาการแก่สังคม ปรับปรุงถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครู และส่งเสริมวิทยฐานะครูในท้องถิ่น เขตรับผิดชอบซึ่งมีจังหวัดอุดรธานี หนองคาย และหนองบัวลำภู จากการศึกษาสถาพปัญหาที่ผ่านมาพบว่า มหาวิทยาลัยราชภัฏอุดรธานีมีสถานที่ตั้งอยู่ในเขตอำเภอเมือง จังหวัดอุดรธานี ซึ่งเป็นสถานที่ให้บริการการศึกษาแก่ท้องถิ่นเพียงแห่งเดียว ทำให้ไม่สามารถให้บริการการศึกษาแก่ประชาชนและเยาวชน ในเขตรับผิดชอบของมหาวิทยาลัยราชภัฏอุดรธานีได้อย่างทั่วถึง โดยเฉพาะอย่างยิ่ง ในเขตพื้นที่ที่อยู่ห่างไกลจากที่ตั้งของมหาวิทยาลัย ด้วยเหตุนี้จังหวัดหนองคายเป็นจังหวัดที่อยู่ในเขตพื้นที่ของมหาวิทยาลัยราชภัฏอุดรธานีซึ่งประชาชนและเยาวชนส่วนใหญ่ในพื้นที่ขาดโอกาสในการศึกษาต่อในระดับที่สูงขึ้น ความสำคัญอีกประการหนึ่งได้แก่ ปัญหาเศรษฐกิจ อันเนื่องมาจากสภาพทางเศรษฐกิจของชุมชนในท้องถิ่นค่อนข้างยากจน ทำให้ไม่สามารถส่งบุตรหลานของตน ไปศึกษาต่อในมหาวิทยาลัยราชภัฏอุดรธานีที่มีที่ตั้งอยู่ไกลจากชุมชนที่อยู่อาศัย
มหาวิทยาลัยราชภัฏอุดรธานี ซึ่งรับผิดชอบการจัดการศึกษาในระดับอุดมศึกษาได้ตระหนักถึงบทบาทหน้าที่และพันธกิจในการพัฒนาบุคลากร ในสาขาอาชีพต่างๆ มหาวิทยาลัยได้คำนึงถึงการกระจายโอกาสทางการศึกษาในระดับอุดมศึกษา เพื่อตอบสนองความต้องการของชุมชน ทางมหาวิทยาลัยจึงได้การจัดตั้ง
ศูนย์การศึกษาในเขตอำเภอบึงกาฬ จังหวัดหนองคาย (ปัจจุบันเป็นอำเภอเมืองบึงกาฬ จังหวัดบึงกาฬ) การจัดตั้งมหาวิทยาลัยราชภัฏอุดรธานีมีความจำเป็นอย่างยิ่งเพื่อให้การปฏิบัติภารกิจหน้าที่ดังกล่าวบรรลุเป้าหมายได้อย่างมีประสิทธิภาพสูงสุด
หมวดหมู่:สถาบันอุดมศึกษาในจังหวัดบึงกาฬ

**หลักสูตรที่เปิดสอน**
  สาขาวิชาภาษาอังกฤษ date=2016-10-06  (ศศ.บ.)-  สาขาวิชาคอมพิวเตอร์ธุรกิจ date=2016-10-06  (บธ.บ.)-  สาขาวิชารัฐประศาสนศาสตร์ date=2016-10-06  (รป.บ.)
บึง
บึง
หมวดหมู่:สิ่งก่อสร้างในอำเภอเมืองบึงกาฬ
วอลเลย์บอลชายชิงแชมป์เอเชีย รุ่นอายุไม่เกิน 23 ปี 2017

วอลเลย์บอลชายชิงแชมป์เอเชีย รุ่นอายุไม่เกิน 23 ปี 2017 (2017 Asian Men's U23 Volleyball Championship) เป็นครั้งที่ 2 ของการแข่งขัน ซึ่งจัดขึ้นที่อาร์เดบิล, ประเทศอิหร่าน ระหว่างวันที่ 1–9 พฤษภาคม ค.ศ. 2017 เพื่อคัดเลือกตัวแทนทวีปเอเชีย 2 ทีม เข้าร่วมแข่งขันวอลเลย์บอลชายชิงแชมป์โลก รุ่นอายุไม่เกิน 23 ปี 2017 ที่ ไคโร, ประเทศอียิปต์

**การแบ่งกลุ่ม**
การแบ่งกลุ่มโดยอาศัยอันดับจากวอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 4 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว 

**สนามแข่งขัน**

**การตัดสินลำดับจากผลการแข่งขัน**
ในการแข่งขันหากผลว่ามีผลเท่ากันจะตัดสินตามลำดับดังนี้
# จำนวนครั้งที่ชนะ
# คะแนน
# อัตราส่วนเซตที่ชนะต่อแพ้
# อัตราส่วนคะแนนที่ทำได้ในแมตช์ต่อคะแนนที่เสีย
# ผลการแข่งขันจากแมตช์สุดท้ายของทีมที่ทำการแข่งขันด้วยซึ่งเป็นทีมเดียวกัน
แมตช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน

**รอบแบ่งกลุ่ม**

**กลุ่ม A**

**กลุ่ม B**

**กลุ่ม C**

**กลุ่ม D**

**รอบจัดอันดับ**
เวลาการแข่งขันในท้องถิ่น UTC+04:30 (ช้ากว่าไทย 4 ชั่วโมงครึ่ง)- คะแนนจากการแข่งขันกับทีมที่ผ่านเข้ามารอบจัดอันดับด้วยในรอบแรกจะถูกนำมารวมในการแข่งขันรอบจัดอันดับ

**กลุ่ม E**

**กลุ่ม F**

**กลุ่ม H**

**รอบสุดท้าย**

**รอบจัดอันดับ 9–11**

**รอบรองชนะเลิศ**

**รอบชิงอันดับที่ 9**

**รอบ 8 ทีมสุดท้าย**

**รอบก่อนรองชนะเลิศ**

**รอบจัดอันดับ 5–8**

**รอบรองชนะเลิศ**

**รอบชิงอันดับที่ 7**

**รอบชิงอันดับที่ 5**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**

**ดูเพิ่ม**
 วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017

**อ้างอิง**
หมวดหมู่:วอลเลย์บอลในปี พ.ศ. 2560
2017
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017

วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017 (2017 Asian Women's U23 Volleyball Championship) เป็นครั้งที่ 2 ของการแข่งขัน ซึ่งจัดขึ้นที่นครราชสีมา, ประเทศไทย ระหว่างวันที่ 13 – 21 พฤษภาคม ค.ศ. 2017 เพื่อคัดเลือกตัวแทนทวีปเอเชีย 2 ทีม เข้าร่วมแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2017 ที่ ลูบลิยานา, ประเทศสโลวีเนีย

**การแบ่งกลุ่ม**
การแบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว 
*CHN , KOR และ PHI ถอนทีมจากการแข่งขัน

**สนามแข่งขัน**

**รอบแบ่งกลุ่ม**
 เวลาในตารางการแข่งขันเป็นเวลาท้องถิ่น UTC+07:00 (ตามเวลาในประเทศไทย)

**กลุ่ม A**

**กลุ่ม B**

**กลุ่ม C**

**กลุ่ม D**

**รอบจัดอันดับ**
 คะแนนจากการแข่งขันกับทีมที่ผ่านเข้ามารอบจัดอันดับด้วยในรอบแรกจะถูกนำมารวมในการแข่งขันรอบจัดอันดับ

**กลุ่ม E**

**กลุ่ม F**

**กลุ่ม G**

**กลุ่ม H**

**รอบชิงอันดับที่ 9–12**

**รอบชิงอันดับที่ 11**

**รอบชิงอันดับที่ 9**

**รอบสุดท้าย**

**สายการแข่งขัน**

**รอบก่อนรองชนะเลิศ**

**รอบจัดอันดับ 5–8**

**รอบรองชนะเลิศ**

**รอบชิงอันดับที่ 7**

**รอบชิงอันดับที่ 5**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**

**รางวัล**
ผู้เล่นทรงคุณค่า
JPN มิซะกิ ยะมะอุชิ
*ตัวตบหัวเสายอดเยี่ยม
THA ชัชชุอร โมกศรี
VIE เจิ่น ถิ ทัญ ทวี้
*ตัวเซตยอดเยี่ยม
JPN มิกิ ซุกุระอิ
*ตัวตบตรงข้ามยอดเยี่ยม
THA พิมพิชยา ก๊กรัมย์
*ตัวบล็อกยอดเยี่ยม
JPN อะยะกะ ซุงิ
THA หทัยรัตน์ จารัตน์
*ตัวรับอิสระยอดเยี่ยม
TPE หลี่ เซี่ยงเฉิน

**ดูเพิ่ม**
 วอลเลย์บอลชายชิงแชมป์เอเชีย รุ่นอายุไม่เกิน 23 ปี 2017

**อ้างอิง**
หมวดหมู่:วอลเลย์บอลในปี พ.ศ. 2560
2017
ฟาร์นสเวิร์ทเฮาส์

ฟาร์นสเวิร์ทเฮาส์ (Farnsworth House) เป็นบ้านพักอาศัยได้รับการออกแบบทางสถาปัตยกรรมและโครงสร้างโดยลูทวิช มีส ฟัน แดร์ โรเออ ระหว่างปี ค.ศ. 1945 - 1951 ภายในบ้านประกอบด้วยห้องเพียงหนึ่งห้อง ตั้งอยู่ในเขตนอกเมืองทางตะวันตกเฉียงใต้ของตัวเมืองชิคาโก ออกไปราว 55 ไมล์ (89 กิโลเมตร) ในที่ดินประะกอบด้วยเนื้อที่ทั้งหมดกว่า 60 เอเคอร์ และมีแม่น้ำฟ็อกซ์ไหลผ่านบริเวณที่ดิน อาคารประกอบด้วยโครงสร้างที่ดูโปร่งโล่ง ด้วยการใช้เหล็กและกระจกทั้งหมด ซึ่งเป็นความต้องการของเจ้าของบ้าน ดร.อีดิท ฟาร์นสเวิร์ท ผู้เชี่ยวชาญด้านไตวิทยาทีมีชื่อเสียงของเมืองชิคาโก ที่ต้องการให้มีพื้นที่สำหรับทำงานอดิเรกที่เธอชื่นชอบ เช่น เล่นไวโอลิน แปลบทกลอน และเพลิดเพลินไปกับธรรมชาติ มีส ได้ออกแบบบ้านที่มีขนาดเล็กเพียงแค่ 140 ตารางเมตร (1,500 ตารางฟุต) ด้วยรูปทรงที่เรียบง่าย ประกอบกับที่วางภายในห้องที่เน้นเรื่องของฟังก์ชัน จนในเวลาต่อมาได้รับการยกย่องให้เป็นงานระดับมาสเตอร์พีซ เป็นสัญลักษณ์แห่งงานสถาปัตยกรรมแบบอินเตอร์ชันแนลสไตล์ หรือ งาน โมเดิร์น
ฟาร์นสเวิร์ทเฮาส์ ได้รับการบรรจุเข้าสู่สิ่งสำคัญทางประวัติศาสตร์แห่งชาติ (NHL) ในปี ค.ศ. 2006 ภายหลังการบรรจุเข้าทะเบียนสิ่งสำคัญทางประวัติศาสตร์แห่งชาติ (NRHP) ในปี ค.ศ. 2004 ปัจจุบันบ้านเป็นของพิพิธภัณฑ์ประวัติศาสตร์บ้าน โดยกลุ่มอนุรักษ์โบราณสถานแห่งชาติ (NTHP)
ในเดือนกันยายน ค.ศ. 2008 บ้านถูกน้ำท่วมจากฝนตกหนักของพายุเฮอร์ริเคนไอค์ ระดับน้ำได้ขึ้นสูงราว 46 ซม. (18 นิ้ว) เหนือพื้นห้อง แต่ถึงอย่างไรก็ดีเฟอร์นิเจอร์ภายในหลายชิ้นรอดพ้นจากน้ำท่วม ซึ่งเป็นผลมาจากการออกแบบให้ยกพื้นห้องสูงขึ้น บ้านถูกปิดเพื่อการซ่อมแซมในปี ค.ศ. 2008 จนกลับมาเปิดอีกครั้งในช่วงฤดูใบไม้ผลิ ค.ศ. 2009

** องค์ประกอบในอาคาร**
ฟาร์นสเวิร์ทเฮาส์ ได้รับการออกแบบช่องเปิด (หน้าต่าง) จากพื้นจรดเพดาน ด้วยแผ่นกระจกใส เพื่อเปิดรับที่ว่างด้านนอกอาคารที่เป็นธรรมชาติ รอบทิศทั่วบ้าน มีการยกระดับพื้นบ้านออกเป็นสองระดับ คือส่วนของห้อง และชานด้านอก เพื่อเป็นการลดระดับเข้าสู่ระเบียงก่อนถึงพื้น และไม่เป็นการทำให้ทางขึ้นดูสูงจนเกินไป บ้านใช้หลังคาแฟลตสแลปเรียบ ติดกับผนังบ้าน ตัวบ้านประกอบด้วยเสาทั้งหมด 8 ต้น รวมกับระเบียงด้านนอกแล้วเป็น 12 ต้น ยกสูงจากระดับดินเดิม 1.60 เมตร เพื่อแก้ปัญหาน้ำท่วมจากแม่น้ำ มีการยื่นแคนทีลิเวอร์ออกจากเสาในด้านสกัดทั้งสองฝั่ง

**ข้อวิจารณ์**
เนื่องจากผนังห้องที่ปกปิดด้วยกระจกเพียงอย่างเดียว หลังคาแฟลตเหลี่ยม ขาดซึ่งความสวยงามด้านงานตกแต่ง และรวมไปถึงขาดซึ่งการทำให้ห้องอบอุ่น ตามสภาพอากาศหนาวเย็น ซึ่งต่างเป็นประเด็นที่รูปแบบอินเตอร์ชันแนลสไตล์ได้รับการโจมตีมาโดยตลอด เช่นเดียวกับงานฟาร์นสเวิร์ทเฮาส์นี้ด้วย นอกจากนี้เขายังถูกวิจารณ์เรื่องของระบบบริหารจัดการพลังงานที่ย่ำแย่มาก
แต่ถึงอย่างไรก็ดี ก็มีนักวิจารณ์บางส่วนที่กลับยกย่องงานของมีส เช่น พอล โกลด์เบอร์เกอร์ และแบร์ คามิน สองนักวิจารณ์งานสถาปัตยกรรมที่เคยได้รับรางวัลพูลิตเซอร์ ต่างยกย่องให้บ้านนี้คืองานระดับมาสเตอร์พีซ อย่างแท้จริง มันเป็นงานที่มีคุณค่าเหนือกาลเวลา สะท้อนมาจากความศรัทธาของมีสในงานสไตล์ มินิมอล ฟิลิป จอห์นสัน สถาปนิกรางวัลพริตซ์เกอร์ ก็ได้นำแรงบรรดาลใจนี้ไปใช้ออกแบบบ้านกระจก หรือ กลาสเฮาส์ ในปี ค.ศ. 1947

**อ้างอิง**
หมวดหมู่:สิ่งก่อสร้างในคริสต์ทศวรรษ 1950
หมวดหมู่:สิ่งก่อสร้างในคริสต์ศตวรรษที่ 20
หมวดหมู่:สิ่งก่อสร้างในรัฐอิลลินอย
หมวดหมู่:คฤหาสน์ในสหรัฐ
หมวดหมู่:สิ่งสำคัญทางประวัติศาสตร์แห่งชาติแห่งสหรัฐอเมริกา
หมวดหมู่:สิ่งก่อสร้างโดยลูทวิช มีส ฟัน แดร์ โรเออ
หมวดหมู่:สิ่งก่อสร้างโดยลูทวิช มีส ฟัน แดร์ โรเออ

หมวดหมู่:สิ่งก่อสร้างโดยสถาปนิกชาวอเมริกัน
หมวดหมู่:สิ่งก่อสร้างโดยสถาปนิกชาวเยอรมัน
ไมโล (เครื่องดื่ม)

ไมโล (Milo) ผลิตภัณฑ์เครื่องดื่มช็อกโกแลตมอลต์ของบริษัทเนสท์เล่ จำกัด มีเอกลักษณ์ตรงที่มีบรรจุภัณฑ์สีเขียว  ได้รับการพัฒนาสูตรขึ้นโดยทอมัส เมย์น ซึ่งทำการวิจัยคิดค้นสูตรอย่างหนักในโรงงานแห่งหนึ่งในเมืองสมิททาวน์ รัฐนิวเซาท์เวลส์ ประเทศออสเตรเลีย ในปี ค.ศ. 1934 โดยชื่อผลิตภัณฑ์นั้นได้มาจากชื่อของนักกีฬาชาวกรีกโบราณ คือ ไมโลแห่งโครตอน (กรีก: Μίλων, Mílōn) โดยในปี ค.ศ. 2004  บริษัทเนสท์เล่ได้ฉลองการผลิตไมโลออกขายครบรอบ 70 ปี
ในประเทศไทย ไมโลเริ่มเข้ามาจำหน่ายในประเทศในต้นปี ค.ศ. 1958 สำหรับส่วนแบ่งการตลาดของเครื่องดื่มช็อกโกแลตมอลต์หรือช็อกโกแลตร้อนในปี ค.ศ. 2007 ไมโลมีส่วนแบ่งการตลาดอยู่ที่ร้อยละ 20

**ดูเพิ่ม**
 โอวัลติน

**อ้างอิง**

**แหล่งข้อมูลอื่น**
 เว็บไซต์ไมโลประเทศไทย date=2021-02-25 - เว็บไซต์อย่างเป็นทางการ 
หมวดหมู่:ธุรกิจเครื่องดื่ม
หมวดหมู่:นม
หมวดหมู่:เครื่องดื่มช็อกโกแลต
หมวดหมู่:ผลิตภัณฑ์ที่เปิดตัวในปี พ.ศ. 2477
เพย์แบ็ก (2017)

เพย์แบ็ก (2017) (Payback (2017)) เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) เป็นการแสดงของนักมวยปล้ำค่ายรอว์ จัดเป็นครั้งที่5 โดยมีกำหนดจัดวันที่ 30 เมษายน 2017 ที่สนามSAP Center ที่เมืองแซนโฮเซ รัฐแคลิฟอร์เนีย สหรัฐ

**ผล**

**ดูเพิ่ม**
 เพย์แบ็ก- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Payback Official Website
หมวดหมู่:ดับเบิลยูดับเบิลยูอี เพย์แบ็ค
หมวดหมู่:มวยปล้ำอาชีพในปี พ.ศ. 2560
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2560
ก๋งเต๋า

ก๋งเต๋า มีชื่อในสำเนียงจีนกลางว่า กงตู (Gong Du  ; w=Kung Tu) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก  แม่ทัพของอ้วนเสี้ยวซึ่งในอดีตเคยเป็นแม่ทัพของ กบฏโพกผ้าเหลือง มาก่อน
เมื่อกองทัพกบฏโพกผ้าเหลืองถูกปราบปรามจนราบคาบก๋งเต๋าจึงได้มารับใช้อ้วนเสี้ยวผู้ตรวจการแห่งกิจิ๋วใน ศึกกัวต๋อ ก๋งเต๋าถูกส่งไปช่วย เล่าปี่ ในการโจมตีเมืองยีหลำซึ่งอยู่ภายใต้การปกครองของ โจโฉ และได้ปะทะกับ แฮหัวเอี๋ยน แม่ทัพมากฝีมือของโจโฉแต่สู้กันได้ไม่นานก็ถูกแฮหัวเอี๋ยนสังหารเมื่อ ค.ศ. 200

**ดูเพิ่ม**
 รายชื่อบุคคลในยุคสามก๊ก
หมวดหมู่:บุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:จ๊กก๊ก